b'\n_START_ARTICLE_\nBarrett M82\n_START_SECTION_\nPregled\n_START_PARAGRAPH_\nTvrtku Barrett Firearms Manufacturing osnovao je Ronnie Barrett za isklju\xc4\x8divu namjenu proizvodnje poluautomatskih pu\xc5\xa1aka kalibriranih za mo\xc4\x87ni metak 12,7\xc3\x9799mm NATO (.50 BMG) koji je izvorno razvijen za te\xc5\xa1ku strojnicu Browning M2. Barrett je zapo\xc4\x8deo svoj rad ranih 80-ih i prve izra\xc4\x91ene pu\xc5\xa1ke su bile dostupne 1982., \xc4\x8dime dobiva oznaku M82. Barrett je osobno dizajnirao svaki zasebni dio oru\xc5\xbeja i stavio ga na tr\xc5\xbei\xc5\xa1te te na masovnu proizvodnju, iz vlastitog d\xc5\xbeepa. Nastavio je razvijati svoju pu\xc5\xa1ku kroz 80-e i razvio je pobolj\xc5\xa1anu ina\xc4\x8dicu M82A1 1986. _NEWLINE_Prvi konvencionalni vojni uspjeh je bila prodaja oko 100 pu\xc5\xa1aka M82A1 \xc5\xa1vedskoj vojsci 1989. Glavni uspjeh dogodio se 1990., kada su Oru\xc5\xbeane snage SAD-a nabavile zna\xc4\x8dajan broj M82A1 tijekom operacija Pustinjski \xc5\xa1tit i Pustinjska oluja u Kuvajtu i Iraku. Prvotno je marinski korpus kupio 125 pu\xc5\xa1aka, potom su slijedile narud\xc5\xbebe od vojske i zrakoplovstva. M82A1 se u SAD-u naziva SASR\xe2\x80\x94"Special Applications Scoped Rifle" ("Pu\xc5\xa1ka s opti\xc4\x8dkim teleskopskim ciljnikom za specijalne primjene"), koristi se kao protumaterijalna pu\xc5\xa1ka i kao alat za odstranjivanje eksploziva. Duga\xc4\x8dki u\xc4\x8dinkoviti domet od preko 1800 metara (1,8 km), zajedno s velikom energijom i dostupno\xc5\xa1\xc4\x87u veoma u\xc4\x8dinkovitoga streljiva kao \xc5\xa1to je oklopno-probijaju\xc4\x87e i vi\xc5\xa1enamjensko norve\xc5\xa1ko-finsko streljivo Raufoss Mk 211 proizvo\xc4\x91a\xc4\x8da Nammo, koje omogu\xc4\x87ava djelotvorne operacije protiv meta poput radarskih kabina, kamiona, parkiranih letjelica itd.  M82 se tako\xc4\x91er mo\xc5\xbee koristiti za neutraliziranje neprijatelja u obra\xc4\x8dunima ili protiv skrivenih meta. Me\xc4\x91utim, uporaba protiv protivni\xc4\x8dkog osoblja nije glavna primjena M82 (ili bilo koje druge pu\xc5\xa1ke kalibra .50 BMG). Postoji \xc5\xa1iroko rasprostranjena zabluda da je puno sporazuma i ugovora zabranilo kori\xc5\xa1tenje .50 BMG-a protiv ljudskih meta. Kako god, odvjetnik ameri\xc4\x8dke vojske je izdao legalno mi\xc5\xa1ljenje o tome da .50 BMG i \xc4\x8dak Raufoss Mk 211 se po zakonu mogu koristiti protiv neprijateljskog osoblja._NEWLINE_Daljnji razvoj doveo je do bullpup pu\xc5\xa1ke M82A2 1987., koja je imala dizajn za smanjeni trzaj kada se puca s ramena. Nije uspjela ostaviti dobar dojam na svjetskom tr\xc5\xbei\xc5\xa1tu vatrenog oru\xc5\xbeja, te je zbog toga proizvodnja ubrzo ukinuta. Unato\xc4\x8d tome, 2006. je Barrett zavr\xc5\xa1io razvoj XM500, koja je tako\xc4\x91er imala istu "bullpup" konfiguraciju sli\xc4\x8dnoj M82A2._NEWLINE_Najnovija ina\xc4\x8dica obitelji M82 je pu\xc5\xa1ka M82A1M koju su usvojili ameri\xc4\x8dki marinci pod oznakom M82A3 SASR, te su je kupili u velikom broju. Ova se varijanta razlikuje od prethodne M82A1 u tome \xc5\xa1to ima du\xc5\xbeu Picatinny \xc5\xa1inu koja omogu\xc4\x87ava stavljanje raznih opti\xc4\x8dkih ciljnika i dodatnih naprava na pu\xc5\xa1ku. Ostale promjene su dodatak odvojivog prednjeg dvono\xc5\xbeca koji kada se ne koristi mo\xc5\xbee sklopiti u jednono\xc5\xbeac, ne\xc5\xa1to ja\xc4\x8de olak\xc5\xa1ani mehanizam i kompenzator._NEWLINE_Jo\xc5\xa1 jedna ina\xc4\x8dica originalnog oru\xc5\xbeja je M82A1A SASR koja je skoro identi\xc4\x8dna, ali je posebno napravljena za metak Raufoss Mk 211 Mod 0, vrsta oklopno-probijaju\xc4\x87eg zapaljivog streljiva. _NEWLINE_Pu\xc5\xa1ke Barrett M82 su kupile razne vojne i policijske snage iz barem 30 dr\xc5\xbeava, kao \xc5\xa1to su Belgija, \xc4\x8cile, Danska, Finska, Francuska, Njema\xc4\x8dka, Gr\xc4\x8dka, Italija, Jamajka, Meksiko i Nizozemska, Norve\xc5\xa1ka, Filipini, Saudijska Arabija, \xc5\xa0panjolska, \xc5\xa0vedska, Turska i Ujedinjeno Kraljevstvo, SAD i drugi. M82 se tako\xc4\x91er koristi u civilnim dalekometnim natjecanjima s kalibrom .50, s time da se precizno mo\xc5\xbee pucati na 910 m i \xc4\x8dak dalje. _NEWLINE_Helikopterska takti\xc4\x8dka eskadrila Obalne stra\xc5\xbee SAD-a i odredi zakonski slu\xc5\xbebi koriste verzije Barretta M107 za onesposobljavanje brzih glisera koji nose ilegalnu drogu. Pu\xc5\xa1ke Barrett M82 su tako\xc4\x91er privukle pozornost civilnim zakonskim agencijama; pu\xc5\xa1ke su usvojili policija New Yorka i Pittsburgha. Ako do\xc4\x91e potreba za imobilizaciju vozila, jedan .50 BMG metak u cilindarskom bloku motora \xc4\x87e dobro poslu\xc5\xbeiti. Ako je potrebno probiti barijere, .50 BMG je sposoban probiti ve\xc4\x87inu komercijalnih cigla zida i betonskih blokova. _NEWLINE_Prema dokumentarcu The Brooklyn Connection, simpatizeri iz SAD-a su pu\xc5\xa1ke M82 prokrijum\xc4\x8darili na Kosovo, gdje su postale popularne dalekometne snajperske pu\xc5\xa1ke u Oslobodila\xc4\x8dkoj vojsci Kosova. U Sjevernoj Irskoj tijekom 90-ih, Brigada Ju\xc5\xbenog Armagha i Privremena irska revolucionarna armija (IRA) su koristile Barrett pu\xc5\xa1ke protiv britanske vojske i kraljevske policije Ulstera. _NEWLINE_Barrett M82A1 je kori\xc5\xa1ten 2002. kao platforma za eksperimentalni prototip OSW (Objective Sniper Weapon, hr. Objektivno snajpersko oru\xc5\xbeje). Ovo oru\xc5\xbeje bilo je opremljeno sa skra\xc4\x87enom cijevi kalibra 25 mm, te je pucalo visoko-eksplozivne projektile razvijene za automatski baca\xc4\x8d granata OCSW (Objective Crew Served Weapon) kalibra 25\xc3\x9759mm. Pokusni OSW je pokazao pove\xc4\x87anu u\xc4\x8dinkovitost protiv razli\xc4\x8ditih meta, ali trzaj je bio izvan ljudskih ograni\xc4\x8denja. Ovo oru\xc5\xbeje, tako\xc4\x91er poznato kao Barrett "Payload Rifle", sada se naziva XM109.\n_START_SECTION_\nM82 u M107\n_START_PARAGRAPH_\nXM107 je originalno trebala biti snajperska bolterica, te ju je ameri\xc4\x8dka vojska odabrala izme\xc4\x91u takvih oru\xc5\xbeja. Me\xc4\x91utim, donesena je odluka da vojska u biti nije trebala takvo oru\xc5\xbeje. Pu\xc5\xa1ka koja je izvorno odabrana pod ispitima XM107 je Barrett M95._NEWLINE_Zatim se vojska odlu\xc4\x8dila na Barrett M82, polautomatsku pu\xc5\xa1ku. U ljeto 2002., M82 se kona\xc4\x8dno uzdignuo iz svoje vojne faze ispitivanja i odobren je za "skroz materijalni otpust", \xc4\x8dime dobiva oznaku dalekometna pu\xc5\xa1ka, kalibar .50, M107. M107 ima opti\xc4\x8dki teleskopski ciljnik Leupold 4.5\xe2\x80\x9314\xc3\x9750 Mark 4. _NEWLINE_Barrett M107 je .50-kalibarska, poluautomatska pu\xc5\xa1ka. Poput svojih prethodnika, za pu\xc5\xa1ku se govori da ima upravljivi trzaj za oru\xc5\xbeje svoje veli\xc4\x8dine zahvaljuju\xc4\x87i sastavu cijevi koji sam od sebe apsorbira silu, s pomicanjem prijamnika prema nazad pomo\xc4\x87u velikih opruga sa svakim pucnjem. Dodatno, te\xc5\xbeina i veliki kompenzator tako\xc4\x91er asistiraju u redukciji trzaja. Razne promjene su napravljene izvornom M82A1 da bi se kreirao M107, s novim obilje\xc5\xbejima kao \xc5\xa1to su produ\xc5\xbeena \xc5\xa1ina za dodatke, stra\xc5\xbenja dr\xc5\xa1ka i dvono\xc5\xbeac. Barrett je nedavno bio na zadatku za razvijanje lak\xc5\xa1e verzije M107 pod "Kongresnom programu protumaterijalne snajperske pu\xc5\xa1ke", te je ve\xc4\x87 smislio shemu da izgradi va\xc5\xbene komponentne dijelove poput okvira prijamnika i kompenzatora lak\xc5\xa1e te\xc5\xbeine. _NEWLINE_Barrett M107, kao prija\xc5\xa1nji \xc4\x8dlanovi linije M82, su tako\xc4\x91er nazivane kao "Lake pedesetice". Naziv ima dosta primjera zamijenjenih za one ranije, s time da je M107 dobio glasove za jedno od "10 najboljih vojnih izuma ameri\xc4\x8dke vojske" 2005.\n_START_SECTION_\nBarrett M107CQ\n_START_PARAGRAPH_\nKomercijalni razvoj za "novi" M107, M107CQ  je posebno dizajniran kada je mo\xc4\x87 .50-kalibarske pu\xc5\xa1ke potrebna, ali veli\xc4\x8dina M82/M107 sprje\xc4\x8dava da se oru\xc5\xbeje koristi. M107CQ je za 22,86 cm kra\xc4\x87i u sveukupnoj duljini i 2,26 kg lak\xc5\xa1i od M107. Sude\xc4\x87i prema proizvo\xc4\x91a\xc4\x8du, M107CQ je pogodan za uporabu u helikopteru, za za\xc5\xa1titu plovila i takti\xc4\x8dka izvidni\xc4\x8dka vozila.\n_START_SECTION_\nBarrett M107A1\n_START_PARAGRAPH_\nU listopadu 2010., Barrett je neslu\xc5\xbebeno izvijestio da je proizvodnja M107 ukinuta; i da je u sije\xc4\x8dnju 2011. tvrtka najavila nasljednika, M107A1  koji je komercijalno izdan i dostupan. Zna\xc4\x8dajna pobolj\xc5\xa1anja uklju\xc4\x8duju smanjenje te\xc5\xbeine za 2 kg, novi cilindri\xc4\x8dni titanijski kompenzator i titanijski cijevni klju\xc4\x8d/sistem za smanjenje trzaja koji omogu\xc4\x87uje oru\xc5\xbeju da radi sa prigu\xc5\xa1iva\xc4\x8dem napravljenim za Barrett, aluminijski gornji prijamnik, termalni \xc5\xa1titnik za obraz na kundaku, te ostale funkcionalne modifikacije kako bi se pove\xc4\x87ala izdr\xc5\xbeljivost i korisnost.\n_START_SECTION_\nTehni\xc4\x8dki opis\n_START_PARAGRAPH_\nM82 je polautomatsko vatreno oru\xc5\xbeje koje radi na na\xc4\x8delu kratkog trzaja. Kada se puca iz oru\xc5\xbeja, prvotno se cijev trzne za kratku udaljenost (oko 25 mm), s time da je sigurno zaklju\xc4\x8dano pomo\xc4\x87u rotiraju\xc4\x87eg izbaciva\xc4\x8da/klju\xc4\x8da (bolt). Nakon toga, ru\xc4\x8dica na izbaciva\xc4\x8du koja se pomi\xc4\x8de kroz zakrivljeni bregasti prorez okre\xc4\x87e izbaciva\xc4\x8d da bi se otko\xc4\x8dila cijev. \xc5\xa0to je prije izbaciva\xc4\x8d otvoren, dr\xc5\xa1ka akceleratora ga nabija nazad, prenose\xc4\x87i energiju cijevi na izbaciva\xc4\x8d kako bi se postigla pouzdana radnja cikliranja, tj. stavljanja novog metka u cijev. Zatim se cijev zaustavi, a izbaciva\xc4\x8d odlazi prema nazad i odbacuje potro\xc5\xa1enu \xc4\x8dahuru. Na svom taktu vra\xc4\x87anja, \xc5\xa1ipka smje\xc5\xa1tena unutar izbaciva\xc4\x8da zgrabi i pogura novi metak u cijev, te se kona\xc4\x8dno zaklju\xc4\x8da. Udarna igla ili udara\xc4\x8d je tako\xc4\x91er napet tijekom vra\xc4\x87anja izbaciva\xc4\x8da. M82 koristi veliki odvojivi spremnik/\xc5\xa1ar\xc5\xbeer koji dr\xc5\xbei 10 metaka, iako postoje rijetki spremnici kapaciteta 12 metaka, ti spremnici su razvijeni za upotrebu tijekom operacije Pustinjska oluja 1991. _NEWLINE_Prijamnik se sastoji od dva dijela (gornji i donji) koji su oblikovani nabijanjem iz \xc4\x8deli\xc4\x8dnog lima i spojeni su vijcima. Te\xc5\xa1ka cijev je u\xc5\xbeljebljena/kanelirana da bi se pobolj\xc5\xa1alo \xc5\xa1irenje topline i u\xc5\xa1tedila te\xc5\xbeina, te je opremljena s velikim i u\xc4\x8dinkovitim reaktivnim kompenzatorom. _NEWLINE_Pu\xc5\xa1ke M82A1 su opremljene sa \xc5\xa1inom i pomo\xc4\x87nim sklopivim \xc4\x8deli\xc4\x8dnim ciljnicima. Pu\xc5\xa1ke M82 u ameri\xc4\x8dkoj vojsci naj\xc4\x8de\xc5\xa1\xc4\x87e imaju opti\xc4\x8dki teleskopski ciljnik Leupold Mark 4. M82A1M (USMC M82A3) ima duga\xc4\x8dku Picatinny \xc5\xa1inu i ciljnik U.S Opticsa. Svaki M82 je opremljen sa preklopnom dr\xc5\xa1kom za no\xc5\xa1enje i preklopnim dvono\xc5\xbecem (oboje su odvojivi na ina\xc4\x8dici M82A3). M82A3 je tako\xc4\x91er opremljen odvojivom stra\xc5\xbenjom no\xc5\xbeicom ispod kundaka. Stra\xc5\xbenji dio usadnika ima mekani jastu\xc4\x8di\xc4\x87 za trzaj kako bi se dodatno smanjio osjet trzaja. M82A1 i M82A3 se mogu montirati na pje\xc5\xa1a\xc4\x8dke dvono\xc5\xbece M3 ili M122 (koji su izvorno namijenjeni za strojnice) ili na vozila sa posebnom mekom \xc5\xa1inom za Barrett. M82A1 mo\xc5\xbee imati remen za no\xc5\xa1enje, ali sude\xc4\x87i prema onima koji su ga nosili na boji\xc5\xa1tu, M82 je previ\xc5\xa1e neugodan da bi ga se nosilo na remenu zbog svoje prekomjerne duljine i te\xc5\xbeine. Obi\xc4\x8dno ga se nosi u specijalnom koferu. _NEWLINE_M82A2 se razlikuje od M82A1 ponajvi\xc5\xa1e u konfiguraciji\xe2\x80\x94pi\xc5\xa1toljska dr\xc5\xa1ka zajedno s okida\xc4\x8dem su smje\xc5\xa1teni ispred \xc5\xa1ar\xc5\xbeera, a kundak ispod prijamnika, odmah nakon spremnika. Dodatna prednja dr\xc5\xa1ka je ispod prijamnika, a \xc5\xa1ina za ciljnik je pomaknuta prema naprijed tako\xc4\x91er. _NEWLINE_Maksimalni u\xc4\x8dinkoviti domet M107 je 1830 m. Maksimalni najve\xc4\x87i domet ovog oru\xc5\xbeja (posebno s ina\xc4\x8dicom M107) je 4000 m, \xc5\xa1to je udaljenost spomenuta u vlasnikovom priru\xc4\x8dniku. Kalibar pedeset (i ve\xc4\x87i) su potencijalni za let na velikim udaljenostima ako su ispaljeni poput artiljerije, zahtjevaju\xc4\x87i promatranje ve\xc4\x87ih sigurnosnih prostora tijekom paljbe.'